หลายคนคงเคยได้ยินชื่อเสียงของร้านนี้มาบ้าง

ซ้งโภชนาสาขานี้ตั้งอยู่บนถนนกัลปพฤกษ์ค่ะ ร้านใหญ่หาไม่ยาก ป้ายสีน้ำตาลใหญ่ๆค่ะ หากมาจากฝั่งสาธร ร้านจะอยู่ซ้ายมือ ถ้ามาจากกาญจนา ร้านจะอยู่ขวาค่ะ

บรรยากาศที่นี่ค่อนข้างน่ารัก เป็นห้องแอร์สองชั้นขนาดใหญ่ ชั้นบนเป็นห้องจัดเลี้ยง ชั้นล่างเป็นโต๊ะอาหารที่จุคนได้เยอะพอควร เน้นตกแต่งสีขาวน้ำตาลสบายตาค่ะ สบายๆดีค่ะ

อาหารนั้นเมนูค่อนข้างน่าสนใจไปซะทุกอย่าง และน่าอร่อยมากๆด้วยค่ะ
วันนี้ที่สั่งได้แก่ หูฉลามน้ำแดง 
ปลาจาระเม็ดนึ่งบ๊วย
สลัดกระดาษ
สลัดกุ้งแก้ว
อะไรซักอย่างปักกิ่ง(เป็นคล้ายๆฮอยจ๊อไส้ไข่เยี่ยวม้า)
เป่าฮื้อเจี๋ยนน้ำมันหอย
พุดดิ้งนมสดแปะก๊วย
แปะก๊วยนมสดอัลมอนด์

อร่อยทุกอย่างเลยค่ะ แต่ไม่ได้โดดเด่นซะทีเดียว ที่แนะนำจริงๆน่าจะเป็นสลัดกุ้งแก้ว ปลาจาระเม็ดนึ่งบ๊วยและแปะก๊รยนมสดอัลมอนด์ค่ะ

ราคาก็สูงนิดนึง 4คน 2200 บาท

สำหรับบริการนั้น แลดูไม่ค่อยสมูท ทำโน่นนี่ตกบ่อย เสิร์ฟน้ำข้ามหัวอะไรอย่างงี้ ไม่ค่อยมีความรู้เมนูอาหารเท่าที่ควร เรื่องบุคลิกภาพขณะบริการมันดูไม่ค่อยเวิร์กค่ะ อาจเป็นเพราะรับนักเรียนฝึกงานมาเยอะ รู้สึกเหมือนถูกกลุ่มเด็ก4-5คนยืนจ้องขณะทานตลอดเวลาค่ะ อึดอัด แต่ชอบตรงอาหารได้เร็วค่ะ และดูแลร้านได้สะอาดดี

ก็แนะนำนะคะ หากจะเปิดห้องจัดเลี้ยงก็เวิร์คค่ะ บรรยากาศดี อาหารอร่อยค่ะ:))